Source: https://www.findinfo.si/Obvestila/Arhiv/2018_Tednik_FinD-INFO_X_45___07_november.htm
Timestamp: 2019-08-18 17:01:44+00:00
Document Index: 5677818

Matched Legal Cases: ['sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ']

November 2018, številka 45 / letnik X.
V današnji osrednji temi tednika obravnavamo primer prejete bančne garancije za dobro izvedbo posla in vnovčitev z zgledom knjiženja.
Evropska komisija je objavila najnovejšo različico kombinirane nomenklature EU, ki se uporablja od 1. januarja 2019. Evropsko sodišče za človekove pravice (ESČP) pa je uvedlo postopek proti Sloveniji v povezavi z bančno sanacijo.
V izboru strokovnih vsebin vam v branje ponujamo pregled sprememb, ki jih prinaša novela ZDDV-1J, sklepanje APA sporazumov, s kadrovskega področja pa članek o odpravnini ob upokojitvi in komentar iz sodne prakse o varstvu delavcev.
Ker prihaja praznični čas obdarovanj, ko bodo podjetja obdarovala svoje zaposlene in poslovne partnerje, smo pripravili aktualni spletni seminar Bonitete in dohodki v naravi z mag. Ivanom Kranjcem, ki bo v torek, 13. 11. 2018, ob 13. uri. Vabljeni k prijavi, za naročnike portala FinD-INFO je ogled brezplačen!
mag. Darinka Meško, preizkušena notranja revizorka, državna notranja revizorka
Bonitete in dohodki v naravi, torek 13. novembra 2018 ob 13. uri.
Delovno razmerje je urejeno razmerje med ljudmi oziroma postavlja pravila našega medsebojnega odnosa in odnosa do dela v delovnem procesu. Delavec je pri tem v boljšem položaju, delovno razmerje v načelu lahko prekine, ne da bi pri tem navajal razloge, ki so ga k takšni odločitvi pripeljali. Kadar pa so razlogi za prenehanje delovnega razmerja na strani delodajalca, je ta zavezan k zakonskim omejitvam.
Zaščita predstavnikov delavcev se skladno z Zakonom o delovnih razmerjih (ZDR-1) razlaga tako, da ščiti predstavnike delavcev pred prerazporeditvijo, znižanjem plače, disciplinskim in odškodninskim postopkom ter tudi pred odpovedjo pogodbe o zaposlitvi s ponudbo nove pogodbe. Vrhovno sodišče je v revizijskem postopku izpostavljenega primera presojalo, ali sta bili redna odpoved pogodbe o zaposlitvi iz poslovnega razloga ter sklenitev nove pogodbe za drugo delovno mesto, zakoniti.
Evropsko sodišče za človekove pravice (ESČP) je uvedlo postopek proti Sloveniji zaradi več vprašanj, povezanih z zagotavljanjem pravnih sredstev za male delničarje in imetnike podrejenih obveznic, katerih premoženje je bilo izbrisano v sanaciji bank konec leta 2013.
Banka Slovenije s priporočili glede potrošniških posojil
Svet Banke Slovenije je obstoječe makrobonitetno priporočilo za področje stanovanjskih posojil razširil še na potrošniška posojila. Ugotavlja namreč visoko rast večinoma nenamenskih potrošniških posojil daljših ročnosti, kar bi v primeru obrata gospodarskega cikla lahko botrovalo težavam pri odplačevanju teh posojil.
Možnost sklepanja APA sporazumov je bila prvič predstavljena v letu 2015. Sedaj lahko na spletni strani finančne uprave najdete navodila kako postopati v primeru, ko želite skleniti APA sporazum.
Umik družbenika iz družbe, za katerega družbenik prejme plačilo v obliki lastninske pravice na sredstvih družbe, je transakcija, v okviru katere se postavlja vprašanje ali je plačilo v osnovnih sredstvih predmet DDV ali ne. Na podlagi Sodbe Sodišča ES pojasnjujemo, kdaj je v takšnem primeru potrebno plačati DDV.
Odbor DZ za delo se strinja z vlado, ki se s predlagano spremembo zakona o socialnovarstvenih prejemkih zavzema za to, da denarna socialna pomoč tudi po 1. januarju 2019 znaša 392,75 evra. Brez spremembe bi se morala namreč z novim letom znižati.
Odbor DZ za finance je včeraj za potrditev na plenarni seji pripravil več zakonov, s katerimi se v slovensko zakonodajo prenaša določbe evropskih direktiv. DZ jih bo obravnaval po nujnem postopku, tudi novi zakon o trgu finančnih instrumentov z več kot 500 členi. Kot neprimernega pa je odbor ocenil predlog za vračilo denarja iz davčnih oaz.
Elektronske publikacije: Svet EU sprejel reformo, ki dopušča nižje stopnje DDV
Svet je 6. novembra 2018 sprejel direktivo, ki omogoča uskladitev pravil o DDV za elektronske in fizične publikacije. Od zdaj naprej bodo lahko države članice tudi za elektronske publikacije uporabljale nižje, zelo nizke ali ničelne stopnje DDV.
• Predlog Pravilnika o spremembah Pravilnika o obrazcih za napovedi za odmero akontacije dohodnine ter obrazcih za napovedi za odmero dohodnine od dohodka iz kapitala in dohodka iz oddajanja premoženja v najem; Ministrstvo za finance RS z dne 26.10.2018
• Predlog Zakona o spremembah in dopolnitvah Zakona o zavarovalništvu (ZZavar-1A); Državni zbor RS z dne 25.10.2018
Na podlagi 9. člena Zakona o poklicnem in strokovnem izobraževanju v povezavi s 3., 6., 8., 11., 12., 13., 14. in 15. členom Zakona o nacionalnih poklicnih kvalifikacijah se v Pravilniku o nomenklaturi poklicev spremenijo poklicni standardi v tretjem odstavku 2. člena pravilnika (primerjalnik člena) za naslednja področja: I. Izobraževanje, umetnost, kultura, II. Poslovanje in uprava, III. Tehnika, informacijske in komunikacijske tehnologije, IV. Kemijska in proizvodna tehnologija, V. Gradbeništvo in rudarstvo, VI. Kmetijstvo, ribištvo, veterina, gozdarstvo in lesarstvo, VII. Zdravstvo in socialne storitve, VIII. Storitve, IX. Varnost države, ljudi in premoženja, X. Okolje in okoljske tehnologije. Sprememba pravilnika začne veljati 3. novembra.
• Sklep o poročanju podatkov o nadomestilih za opravljanje plačilnih storitev; veljavnost od: 1.5.2018, uporaba od: 1.11.2018
• Navodilo za izvajanje Sklepa o poročanju podatkov o nadomestilih za opravljanje plačilnih storitev; veljavnost od: 5.5.2018, uporaba od: 1.11.2018
• Pravilnik o nomenklaturi poklicev; veljavnost od: 3.11.2018 - sprememba
• Pravilnik o vrstah dejanskih rab dela stavbe in vrstah prostorov, ki pripadajo delu stavbe; veljavnost od: 30.6.2018, uporaba od: 22.11.2018
• Pravilnik o evidentiranju podatkov v zemljiškem katastru; veljavnost od: 28.7.2018, uporaba od: 22.11.2018
>> Drugi novi predpisi: UL št. 68 - 70
Finančna uprava RS bo osebam, ki so prostovoljno vključene v socialna zavarovanja, in kmetom odslej za plačilo prispevkov za socialno varnost namesto položnic poslala SMS-sporočila z vsemi potrebnimi podatki za plačilo teh prispevkov. Uprava bo prva sporočila namesto položnic poslala za oktobrske prispevke, in sicer 16. novembra.
Pri dilemi o upokojitvi letos ali prihodnje leto je treba upoštevati tudi napovedano rast povprečne plače
Na ZPIZ so pojasnili, kateri dejavniki vplivajo na to, ali je ob izpolnjenih pogojih za pridobitev pravice do starostne oziroma predčasne pokojnine ugodnejša upokojitev v letošnjem ali prihodnjem letu. Med drugim je treba upoštevati napovedano rast povprečne plače za letos ter zaostrovanje upokojitvenih pogojev za zavarovanke.
Kitajsko sodišče zaščitilo intelektualno lastnino Lega
Dansko podjetje Lego je zmagalo v primeru pred kitajskim sodiščem v mestu Guangzhou. Sodišče je štirim domačim podjetjem prepovedalo izdelavo in prodajo kopij nekaterih Legovih proizvodov, plačati morajo tudi 4,5 milijona juanov (570.000 evrov) kazni, so sporočili iz Lega.
Toženka se je pritožila zoper sodbo, s katero je sodišče prve stopnje razsodilo, da je dolžna tožeči stranki plačati 8.004,27 evrov iz naslova premoženjske škode. V pritožbi je navedla, da je sodišče prve stopnje zavrnilo več njenih dokaznih predlogov, in sicer zgolj s pavšalno obrazložitvijo, da gre zgolj za nerelevantne dokaze, dokaz za predložitev obrazca za vpis obiskovalcev pa je zavrnilo kot prepoznega. Višje delovno in socialno sodišče je pritožbo zavrnilo (VDSS Sodba Pdp 404/2018) in potrdilo sodbo sodišča prve stopnje. V obrazložitvi je pojasnilo, da je toženka ravnala protipravno, ko je tudi v dnevih, ko sporna zaposlena na delo k tožeči stranki nista prišla, lažno registrirala njuno prisotnost na delu istočasno z registracijo svoje prisotnosti, v posledici tega njenega ravnanja je tožeči stranki nastala materialna škoda, saj jima je izplačala stroške prevoza na delo in z dela ter prehrane med delom.
ECB: Ključne obrestne mere
Svet ECB je sklenil, da pusti obrestno mero za operacije glavnega refinanciranja ter obrestni meri za odprto ponudbo mejnega posojila in odprto ponudbo mejnega depozita nespremenjene na ravni 0,00%, 0,25% oziroma -0,40%. Svet pričakuje, da bodo ključne obrestne mere ECB ostale na sedanji ravni še vsaj čez poletje 2019, vsekakor pa tako dolgo, kot bo potrebno, da se zagotovi nadaljnje vzdržno približevanje inflacije na raven pod 2%, a blizu te meje, v srednjeročnem obdobju.
• 10.11.2018 > AJPES: Statistika finančnih računov - III. četrtletje 2018
• 10.11.2018 > AJPES: Mesečno statistično poročanje eTurizem
• 22.11.2018 > AJPES: Večstranski pobot - obvezni in prostovoljni (neobvezni)
TOM v novembru 2018
Inflacija v oktobru 2018
Na seminarju bo predstavljeno, kakšna je razlika med boniteto, darilom in drugim dohodkom, kako se dohodki v naravi vrednotijo in kakšne so davčne posledice izplačevanja dohodkov v naravi (z vidika dohodnine, DDV in DDPO).
Največji del seminarja bo namenjen bonitetam (t.j. dohodkom v povezavi z zaposlitvijo), seveda pa ne bomo zanemarili tudi drugih podlag za izplačilo dohodkov v naravi. Predstavljeni bodo praktični primeri, rešitve in opozorila glede najpogostejših napak v praksi.
Bonitete in dohodki v naravi 13. 11. 2018 13:00:00 29,90€